Υπενθυμίζεται ότι, με πρόσχημα τους «ανοιχτούς δρόμους» και τις «διαδηλώσεις των λίγων», η κυβέρνηση ετοιμάζεται να φέρει στη Βουλή ένα νομοσχέδιο για τον περιορισμό και σε πολλές περιπτώσεις την καταστολή των διαδηλώσεων, που διέπεται από αόριστες ερμηνείες και εξαρτάται από τη βούληση και της εντολές της αστυνομίας. Η συμμετοχή μάλιστα σε διαδηλώσεις που «έχουν απαγορευθεί νομίμως» από την αστυνομία γίνεται ιδιώνυμο αδίκημα και θα διώκεται πλέον με φυλάκιση έως και 1 έτους.

Σε σχόλιό του, το ΚΚΕ κάνει λόγο για «νομοσχέδιο καταστολής, αυθαιρεσίας, ποινικοποίησης και προβοκάτσιας, που φτάνει να παραβιάζει ακόμη κι αυτές τις διατάξεις του σημερινού Συντάγματος».

Στο σχόλιο του ΚΚΕ προστίθεται:

«Οι ορισμοί του νομοσχεδίου για το τι θεωρείται συνάθροιση, σε συνδυασμό με την υποχρέωση γνωστοποίησης και τις γενικές διατυπώσεις περί «κινδύνου δημόσιας ασφάλειας» και «διατάραξης της κοινωνικοοικονομικής ζωής», δίνουν τη δυνατότητα στις αστυνομικές αρχές να απαγορεύουν, να περιορίζουν και να καταστέλλουν κατά το δοκούν διαδηλώσεις, συγκεντρώσεις, ακόμη κι απλές διαμαρτυρίες μιας ομάδας ανθρώπων. Την ίδια στιγμή επιφυλάσσει βαριές ποινές, με ιδιώνυμο αδίκημα, σε όσους δεν συμμορφωθούν «προς τας υποδείξεις» επισημαίνει το ΚΚΕ και καταλήγει: «Καταρρέει η προπαγάνδα της κυβέρνησης ότι δήθεν «στοχεύει τις ολιγομελείς συγκεντρώσεις που δημιουργούν προβλήματα». Στην ουσία, με αυτό το νομοσχέδιο, στοχεύει δυνητικά κάθε συγκέντρωση. Η κυβέρνηση να μην τολμήσει να φέρει για ψήφιση στη Βουλή αυτό το τερατούργημα, που πρέπει να καταδικαστεί από το σύνολο του λαού και της νεολαίας».

ΜέΡΑ25: Καλούμε την Κυβέρνηση να σταματήσει την διολίσθηση στον ακροδεξιό αυταρχικό κατήφορο

«Η Κυβέρνηση ετοιμάζεται να προχωρήσει σε ένα νομοθετικό πλαίσιο – όπως διαβάζουμε στην «Καθημερινή» της Κυριακής – που ουσιαστικά θα παραβιάζει τον πυρήνα του συνταγματικού δικαιώματος του συνέρχεσθαι, καθώς σύμφωνα με τα όσα προαναγγέλλονται το δικαίωμα στην διαδήλωση περιορίζεται τόσο που ουσιαστικά καθίσταται πρακτικά αδύνατη μια σύννομη – με το νέο νομικό πλαίσιο – συγκέντρωση διαμαρτυρίας» σχολιάζει από την πλευρά του το ΜέΡΑ25 και προσθέτει: